Tr.: Skamander u. Nebentäler — ? [Aa,Ae: Ilion] — letztes Drittel 3.Jh.v.Chr. — IK 3,2
Region: Asia Minor — Troas

[γνωμη των συνεδρω]ν επειδη κυδιμος [κυδιμου αβυδηνο]ς χειροτονηθεις υπο το[υ] [δημου το]υ αβυδηνων γυμνασιαρχ[ος] και αποσταλεις εις τημ πανηγυριν γεγυμνασιαρχηκεν τα τε μικρα και τα μεγαλα παναθηναια καλως και αξιως της τε πατριδος της εαυτου και τωμ πολεων των κοινονουσων της τε θυσιας και του αγωνος και της πανηγυρεως προστας ο[υ] μονον της των νεων και της των αθλητων ευταξιας επιμελως και δεοντως αλλα και χορηγιαν και δαπανην ου την τυχουσαν υπομεινας εκ των ιδιων προαιρουμε[ν]ος εμ πασι τοις κατα την αρχην μηθεν ηττον χορηγειν τωμ προ εαυτου γεγονοτων γυμνασιαρχων αλλα περι πλειστο[υ] ποιουμενος την εις ταυτα φιλοτιμιαν εφ οις εστεφανωσαν αυτον οι τε νεοι και οι αθληται χρυσωι στεφανωι και εικονι χαλκηι συμφερει δε και τοις συνεδροις επιμελειαμ ποιεισθαι τωγ καλωγ και αγαθων ανδρων και φιλοτιμων εις τα διατεινοντα προς την της πανηγυρεως επαυξησιν και δοξαν ινα τουτου γινομενου προτρεπωνται και οι αλλοι το καθ εαυτους συναυξειν τημ πανηγυριγ και περι πλειστου ποιεισθαι την εις τα κοινα φιλοτιμιαν δεδοχθαι τοις συνεδροις επαινεσαι μεν τον δημον τον αβυδηνων οτι προεχειρισατο γυμνασιαρχον αξιον της πανηγυρεως επαινεσαι δε και κυδιμογ κυδιμου αβυδηνον επι τωι [γυμ]νασιαρχησαι αξιως της τ εαυτου πατρ[ιδος και των πολεων] των κοινονουσων της τε [θυσιας και του αγωνος και της πανηγυρεως] ς και ειναι αυτ[ον προξενον της πανη]γυρεως και ευεργετην καλε[ισθαι δε αυτον ονο]μαστει και εις προεδριαν και προς τα ιερα ο[ταν] και οι αλλοι προξενοι καλωνται και οι ευεργεται υπαρχ[ειν δε] αυτωι και ταλλα οσα και τοις αλλοις προξενοις υπαρχε[ι] και ευεργεταις της πανηγυρεως στεφανωσαι δε αυτον στεφανωι τε χρυσωι και εικονι χαλκηι και αναγορευσαι τους αγωνοθετας εν τωι αγωνι των τραγωιδων και εν τω[ι] γυμνικωι διοτι στεφανουσιν ιλιεις και αι πολεις αι κοινωνουσαι της θυσιας και του αγωνος και της πανηγυρεως κυδ[ι]μογ κυδιμου αβυδηνον χρυσωι στεφανωι και εικονι χαλκηι γ[υ]μνασιαρχησαντα τα τε μικρα και τα μεγαλα παναθηιναια καλως και αξιως της τε πατριδος και της πανηγυρεως στησαι δε την τε εικονα εν τωι ιερωι της αθηνας και επιγραψαι ιλιεις και αι πολεις αι κοινωνουσαι της θυσιας και του αγωνος και της πανηγυρεως κυδιμον κυδιμου αβυδηνον γυμνασιαρχησαντα τα τε μικρα κα[ι] τα μεγαλα παναθηναια καλως και αξιως της τε πατριδος και τωμ πολεων αναγραψαι δε τοδε το ψηφισμα εις στηλην λευκου λιθου και στησαι παρα την εικονα ινα δε ο στεφανος ανατεθηι εν τωι ιερωι της αθηνας και η εικωγ καθοτι το συνεδριον βεβουληιται ελεσθαι ανδρας εκ των συνεδρων δυο οιτινες αξιωσουσιν ιλιεις παραδειξαι τοπον εν τωι ιερωι ως επιφανεστατον εν ωι ανατεθησεται ο τε στεφανος ο κυδιμου και η εικων ωι εστεφανωκασιν αυτον αι πολεις ελεσθαι δε και αλλον πρεσβευτην εκ των συνεδρων οστις αξιωσει αβυδ[ην]ους δουναι στηληι τοπον εν ηι καταχωρισθησετ[αι] [τ]οδε το ψηφισμα ποιησασθαι δε και αναγγελ[ι]αν της εικονος και του στεφανου τοις τε διονυσιοις και τοις ξενιοις εν τωι θεατρωι πρεσβευται ειρεθησαμ προς μεν ιλιεις σατυρος πολυχαρμου απ[η]μαντος χειρικρατου ιλιεις προς δε αβυδηνους κυδιμος κυδιμου αβυδηνος.